Multiplan

Multiplan oli Microsoftin vuonna 1982 julkaisema taulukkolaskentaohjelma. Multiplan kehitettiin CP/M-käyttöjärjestelmälle, mutta myöhemmin se käännettiin myös MS-DOSille, Xenixille, Macintoshille, Apple II:lle, Commodore 64:lle, Burroughs B-20:lle ja Texas Instruments TI-99/4A:lle. Macintosh 128K:lle käännetty Multiplan oli maailman ensimmäinen taulukkolaskentaohjelma, jossa oli graafinen käyttöliittymä.

Multiplan hävisi markkinaosuudessa Lotus 1-2-3:lle ja oli pohjana Microsoft Excelille, joka julkaistiin Macintoshille vuonna 1985 ja Microsoft Windowsille vuonna 1987.

Microsoftin ohjelmistot
Taulukkolaskenta